CELEX: 
Language: sk
Date: 2020-08-12 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných pre ad hoc tému na rok 2022 „pracovné zručnosti“ a premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“

EURÓPSKA
                           KOMISIA

                                                   V Bruseli 12. 8. 2020
                                                   C(2020) 5463 final

                   DELEGOVANÉ NARIADENIE KOMISIE (EÚ) …/…

                                      z 12. 8. 2020,

        ktorým sa dopĺňa nariadenie Európskeho parlamentu a Rady (EÚ) 2019/1700
      špecifikovaním počtu a názvu premenných pre ad hoc tému na rok 2022 „pracovné
     zručnosti“ a premenných zbieraných každých osem rokov týkajúcich sa „dôchodku a
                       účasti na trhu práce“ v doméne „pracovná sila“

                                (Text s významom pre EHP)

SK                                                                                     SK
 ---pagebreak---                                           DÔVODOVÁ SPRÁVA

     1.      KONTEXT DELEGOVANÉHO AKTU
     Článkom 6 ods. 1 nariadenia Európskeho parlamentu a Rady (EÚ) 2019/1700, ktorým sa
     zavádza spoločný rámec pre európske štatistiky o osobách a domácnostiach na základe
     individuálnych údajov zbieraných zo vzoriek, sa Komisia splnomocňuje prijímať delegované
     akty, ktorými sa spresní počet a názov premenných jednotlivých súborov údajov. Podľa
     článku 6 ods. 2 počet premenných stanovený v delegovanom akte nesmie prekročiť o viac než
     5 % počet premenných pre každú z domén, ktoré už Komisia (Eurostat) vyžaduje od chvíle,
     keď nariadenie (EÚ) 2019/1700 nadobudlo účinnosť.
     Výberové zisťovanie pracovných síl (VZPS) zahŕňa hlavnú časť VZPS a systém, v rámci
     ktorého sa počas osemročného obdobia kombinuje šesť pravidelných modulov a dve ad hoc
     témy. Premenné hlavnej časti VZPS, ako aj prvý pravidelný modul „postavenie migrantov a
     ich priamych potomkov na trhu práce“ (má sa realizovať v roku 2021 a potom opakovať
     každých 8 rokov), ktoré sa majú zaslať Komisii (Eurostatu), sa stanovujú v delegovanom
     nariadení Komisie (EÚ) 2020/257.
     Toto delegované nariadenie sa vzťahuje na počet a názov premenných týkajúcich sa súboru
     údajov v doméne „pracovná sila“ v súvislosti s ad hoc témou „pracovné zručnosti“, ktorá sa
     má realizovať v roku 2022 a s pravidelným modulom „dôchodok a účasť na trhu práce“, ktorý
     sa má realizovať v roku 2023 (a potom opakovať každých 8 rokov).
     Na ostatné štyri pravidelné moduly „organizácia práce a rozvrhnutie pracovného času“,
     „pracovné úrazy a zdravotné problémy súvisiace s prácou“, „zosúladenie práce a rodinného
     života“ a „mladí ľudia na trhu práce“, ako aj ad hoc témy, ktoré sa majú zaradiť od roku 2026,
     sa budú vzťahovať osobitné delegované nariadenia, ktoré sa prijmú neskôr a budú sa
     uplatňovať od roku 2024.

     2.      KONZULTÁCIE PRED PRIJATÍM AKTU
     Komisia uskutočnila k tomuto delegovaného aktu príslušné konzultácie.
     S národnými expertmi konzultovala o návrhu delegovaného aktu ústne na zasadnutiach
     expertov. S európskymi riaditeľmi pre sociálnu štatistiku konzultovala písomne v marci 2020.
     Konzultácie uskutočnila aj s expertnou skupinou národných štatistických úradov Európskeho
     štatistického systému.
     Komisia o konzultáciách náležite informovala Európsky parlament a Radu.

     3.      PRÁVNE PRVKY DELEGOVANÉHO AKTU
     Účelom tohto delegovaného nariadenia je prijať počet a názov premenných pre ad hoc tému
     na rok 2022 „pracovné zručnosti“ a pravidelný modul „dôchodok a účasť na trhu práce“ v
     doméne „pracovná sila“, ako sa stanovuje v článku 6 ods. 1 nariadenia (EÚ) 2019/1700.
     V súlade s článkom 3 nariadenia (EÚ) 2019/22401 by počet premenných pre ad hoc tému na
     rok 2022 „pracovné zručnosti“ a zároveň pre pravidelný modul „dôchodok a účasť na trhu
     práce“ nemal byť vyšší ako 11.

     1
            Vykonávacie nariadenie Komisie (EÚ) 2019/2240 zo 16. decembra 2019, ktorým sa špecifikujú
            technické prvky súboru údajov, stanovujú technické formáty na zasielanie informácií a špecifikuje
            podrobná forma a podrobný obsah správ o kvalite týkajúcich sa organizácie výberového zisťovania

SK                                                     1                                                        SK
 ---pagebreak---      V kombinácii s premennými zbieranými štvrťročne, ročne a každé dva roky, ktoré sú uvedené
     v prílohe I k nariadeniu (EÚ) 2019/2240, by počet premenných, ktoré sa majú zbierať v
     rokoch 2022 a 2023, nemal prekročiť o viac než 5 % počet premenných zbieraných pre
     doménu „pracovná sila“ v čase, keď nariadenie (EÚ) 2019/1700 nadobudlo účinnosť, čím sa
     spĺňa požiadavka v článku 6 ods. 2 nariadenia (EÚ) 2019/1700.
     Delegovaný akt nemá žiadny vplyv na rozpočet EÚ.
     Delegovaný akt sa týka záležitosti súvisiacej s Európskym hospodárskym priestorom (EHP) a
     jeho uplatňovanie by sa preto malo rozšíriť na EHP.

            v doméne „pracovná sila“ podľa nariadenia Európskeho parlamentu a Rady (EÚ) 2019/1700 (Ú. v. EÚ
            L 336, 30.12.2019, s. 59).

SK                                                    2                                                       SK
 ---pagebreak---                           DELEGOVANÉ NARIADENIE KOMISIE (EÚ) …/…

                                                   z 12. 8. 2020,

            ktorým sa dopĺňa nariadenie Európskeho parlamentu a Rady (EÚ) 2019/1700
          špecifikovaním počtu a názvu premenných pre ad hoc tému na rok 2022 „pracovné
         zručnosti“ a premenných zbieraných každých osem rokov týkajúcich sa „dôchodku a
                           účasti na trhu práce“ v doméne „pracovná sila“

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2019/1700 z 10. októbra
     2019, ktorým sa zavádza spoločný rámec pre európske štatistiky o osobách a domácnostiach
     na základe individuálnych údajov zbieraných zo vzoriek, ktorým sa menia nariadenia
     Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a
     ktorým sa zrušuje nariadenie Európskeho parlamentu a Rady (ES) č. 1177/2003 a nariadenie
     Rady (ES) č. 577/982, a najmä na jeho článok 6 ods. 1,
     keďže:
     (1)      S cieľom pokryť potreby identifikované v príslušných čiastkových témach by Komisia
              mala špecifikovať počet a názov premenných pre súbor údajov v doméne „pracovná
              sila“.
     (2)      Komisia by mala stanoviť počet a názov premenných pre ad hoc tému „pracovné
              zručnosti“ a premenných zbieraných každých osem rokov pre čiastkovú tému
              „dôchodok a účasť na trhu práce“ v doméne „pracovná sila“.
     (3)      Počet premenných, ktoré sa majú zbierať, by nemal prekročiť o viac než 5 % počet
              premenných zbieraných v doméne „pracovná sila“ v čase nadobudnutia účinnosti
              nariadenia (EÚ) 2019/1700,
     PRIJALA TOTO NARIADENIE:

                                                     Článok 1
     Počet a názvy premenných pre ad hoc tému na rok 2022 „pracovné zručnosti“ a premenných
     zbieraných každých osem rokov týkajúcich sa „dôchodku a účasti na trhu práce“ v doméne
     „pracovná sila“ sa stanovujú v prílohe.

                                                     Článok 2
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     2
              Ú. v. EÚ L 261I, 14.10.2019, s. 1.

SK                                                       3                                         SK
 ---pagebreak---      Toto nariadenie je záväzné v celom rozsahu a priamo uplatniteľné vo všetkých členských
     štátoch.

     V Bruseli 12. 8. 2020

                                             Za Komisiu
                                             predsedníčka
                                             Ursula VON DER LEYEN

SK                                             4                                              SK
 ---documentbreak---                            EURÓPSKA
                           KOMISIA

                                                 V Bruseli 12. 8. 2020
                                                 C(2020) 5463 final

                                                 ANNEX

                                       PRÍLOHA

                                           k

                   DELEGOVANÉMU NARIADENIU KOMISIE (EÚ),

        ktorým sa dopĺňa nariadenie Európskeho parlamentu a Rady (EÚ) 2019/1700
      špecifikovaním počtu a názvu premenných pre ad hoc tému na rok 2022 „pracovné
     zručnosti“ a premenných zbieraných každých osem rokov týkajúcich sa „dôchodku a
                       účasti na trhu práce“ v doméne „pracovná sila“

SK                                                                                     SK
 ---pagebreak---                                                                  PRÍLOHA
                               Počet a názov premenných pre ad hoc tému na rok 2022 „pracovné zručnosti“ a
             premenných zbieraných každých osem rokov týkajúcich sa „dôchodku a účasti na trhu práce“ v doméne „pracovná sila“

                                                             Identifikátor
 Téma                      Čiastková téma                                    Názov premennej
                                                             premennej

                                                                             Čas strávený prácou s digitálnymi zariadeniami v hlavnom alebo poslednom
                                                             DIGITAL
                                                                             zamestnaní

                                                                             Čas strávený čítaním pracovných príručiek a technických dokumentov v hlavnom
                                                             READING
                                                                             alebo poslednom zamestnaní

                                                             CALCULATE       Čas strávený pomerne zložitými výpočtami v hlavnom alebo poslednom zamestnaní

                                                             PHYSICAL        Čas strávený ťažkou fyzickou prácou v hlavnom alebo poslednom zamestnaní

 03c. Účasť na trhu práce –                                                  Čas strávený úlohami vyžadujúcimi si jemnú motoriku prstov v hlavnom alebo
                                                             DEXTERITY
       11 zbieraných                                                         poslednom zamestnaní
      premenných (11        Pracovné zručnosti
    v súvislosti s ad hoc                                                    Čas strávený interakciou s ľuďmi z toho istého podniku alebo organizácie v hlavnom
                                                             COMMINT
           témou)                                                            alebo poslednom zamestnaní

                                                                             Čas strávený interakciou s ľuďmi mimo podniku alebo organizácie v hlavnom alebo
                                                             COMMEXT
                                                                             poslednom zamestnaní

                                                                             Čas strávený poradenstvom, školením alebo vyučovaním poskytovaným iným
                                                             GUIDANCE
                                                                             ľuďom v hlavnom alebo poslednom zamestnaní

                                                             JOBAUTON        Miera samostatnosti pri plnení úloh v hlavnom alebo poslednom zamestnaní

                                                             REPETITIVE      Opakovanosť úloh v hlavnom alebo poslednom zamestnaní

SK                                                                      1                                                                                  SK
 ---pagebreak---                                                                  Identifikátor
 Téma                           Čiastková téma                                   Názov premennej
                                                                 premennej

                                                                 PROCEDURE       Úlohy presne opísané striktnými postupmi v hlavnom alebo poslednom zamestnaní

                                                                 PENSTYP1        Starobný dôchodok

                                                                 AGEPENSO        Vek, v ktorom osoba začala poberať starobný dôchodok

                                                                 STATRECE        Prvé vyplatenie zákonného starobného dôchodku so znížením alebo bonusom

                                                                                 Invalidný dôchodok a iná pravidelná peňažná dávka pre osoby so zdravotným
                                                                 PENSTYP2
                                                                                 postihnutím

                                                                                 Vek, v ktorom osoba začala poberať invalidný dôchodok alebo iné pravidelné
                                                                 AGEPENSD
                                                                                 peňažné dávky pre osoby so zdravotným postihnutím
     03d. Účasť na trhu práce
         – 11 zbieraných
                                Dôchodok a účasť na trhu práce   PROVTYPE        Finančné starobné zabezpečenie
     premenných (11 každých
           osem rokov)
                                                                 PENSSITU        Situácia na začiatku poberania starobného dôchodku

                                                                                 Hlavný dôvod skončenia pracovnej činnosti so začiatkom poberania starobného
                                                                 WSTPREAS
                                                                                 dôchodku

                                                                                 Hlavný dôvod pokračovania pracovnej činnosti aj po začiatku poberania starobného
                                                                 WCONREAS
                                                                                 dôchodku

                                                                 LMREENT         Návrat na trh práce po začiatku poberania starobného dôchodku

                                                                 LMENTREAS       Hlavný dôvod návratu na trh práce

SK                                                                          2                                                                                SK